Birkir Bjarnason er við það að ganga í raðir ítalska A-deildarliðsins Brescia en það er virti blaðamaðurinn Gianluca Di Marzio frá Ítalíu sem greinir frá þessu í kvöld . Birkir leitar nú að nýjum vinnuveitenda eftir að hafa runnið út á samningi hjá Al-Arabi í Katar fyrr í mánuðinum . Birkir hefur sterklega verið orðaður við ítalska A-deildarliðið Genoa og var sagður eiga í viðræðum við liðið . Toulouse í frönsku úrvalsdeildinni og lið frá New York í bandarísku atvinnumannadeildinni hafa síðan verið orðuð við hann í vikunni . Di Marzio greinir frá því að Birkir hafi ekki komist að samkomulagi við Genoa en þess í stað hefur hann samið við Brescia um kaup og kjör . Brescia er í 19. sæti ítölsku A-deildarinnar af 20 liðum með 14 stig . Hjá Brescia hittir Birkir fyrir Mario Balotelli , sem er sá allra skrautlegasti í knattspyrnunni .